open-index/open-wikipedia-markdown huggingface dataset:
ชาอูหลงต้งติ่ง

**ชาอูหลงต้งติ่ง** () เป็นชาไต้หวันที่จัดอยู่ในประเภทชาอูหลง เป็นชาชนิดหนึ่งที่มีประวัติศาสตร์ยาวนานที่สุดในไต้หวัน

## ภาพรวม
เดิมเป็นชื่อชาอูหลงชนิดหนึ่งที่เพาะบนไหล่เขา ทางทิศตะวันออกของตำบลหลูกู่ เทศมณฑลหนานโถว ของไต้หวัน ปัจจุบันได้รับการเพาะปลูกอย่างแพร่หลายทั่วไต้หวัน และได้รับการยอมรับว่าเป็นชาอูหลงที่เป็นเอกลักษณ์ของไต้หวัน มีรสชาติคล้ายกับ ชาเขียว แต่เนื่องจากวิธีการให้ความร้อนใบชาแตกต่างจากชาญี่ปุ่น จึงมีกลิ่นหอมสดชื่นที่เป็นเอกลักษณ์

กล่าวกันว่าต้นกำเนิดของชาอูหลงต้งติ่งนั้นย้อนกลับไปถึงกลาง ศตวรรษที่ 19 เมื่อจวี่เหริน (บุคคลที่ผ่านการสอบวัดการสอบขุนนางระดับท้องถิ่น) ชื่อหลิน เฟิ่งฉือ (林鳳池) ได้นำต้นกล้าชามาจากแผ่นดินใหญ่และปลูกไว้ในเขตภูเขาต้งติ่งของไต้หวัน อย่างไรก็ตาม ชาชนิดนี้ได้รับการยอมรับว่าเป็นตัวแทนของไต้หวันใน ปี 1970 เมื่อมีการส่งเสริมนโยบายการเปิดเสรีทางเศรษฐกิจ และพื้นที่ภูเขาต้งติ่งได้รับเลือกให้เป็นพื้นที่ต้นแบบสำหรับการพัฒนาและปลูกชาเพื่อการส่งออก ภาครัฐและเอกชนร่วมกันสร้างตราสินค้าชาอูหลงต้งติ่ง

เมื่อเข้าสู่ช่วงทศวรรษปี 1980 เทคนิคการชงชาได้รับการพัฒนาขึ้น ส่งผลให้ชามีคุณภาพดียิ่งขึ้น และมีการพัฒนาพันธุ์ชาใหม่ ๆ ขึ้น เช่น ชาจินเซวียน (金萱茶) ซึ่งมีกลิ่นวานิลลาโดยไม่ได้เติมแต่งรสชาติ ชาซื่อจี้ชุน (四季春種) ซึ่งมีกลิ่นเขียว และพันธุ์ ชุ่ยยวี่(翠玉茶) ซึ่งมีกลิ่นเขียว การสร้างตราสินค้าชาอูหลงต้งติ่งประสบความสำเร็จอย่างต่อเนื่อง และตอนนี้ได้รับความนิยมไม่เพียงแต่ในไต้หวันเท่านั้น แต่ยังรวมถึงในประเทศญี่ปุ่นด้วย

## สรรพคุณ
ว่ากันว่าชาอู่หลงต้งติ่งมีประสิทธิภาพต่อต้านอาการแพ้เกสรดอกไม้ได้ เพราะมีสารคาเทชินที่ถูกเมทิลเลชัน จำนวนมาก ซึ่งช่วยระงับอาการภูมิแพ้ได้

ตามการศึกษาร่วมกันของสถานีวิจัยผักและชาขององค์การวิจัยการเกษตรและอาหารแห่งชาติ มหาวิทยาลัยชิซึโอกะ มหาวิทยาลัยคิวชู และมหาวิทยาลัยอื่น ๆ พบว่า 3-O-methylgalloly-epigallocatechin (C-1) และ 4-O-methylgalloly-epigallocatechin (C-2) ที่มีอยู่ในชาอูหลงต้งติ่งมีประสิทธิภาพในการต่อต้านภูมิแพ้ได้ดีกว่า epigallocatechin gallate ของคาเทชินในชาทั่วไป อย่างไรก็ตาม การวิเคราะห์นี้ได้ดำเนินการกับชาที่ทำจากต้นชาพันธุ์ชิงซินต้าโหย่ว (青心大有) และพันธ์ต้าเย่อูหลง (大葉烏龍) ไม่ได้หมายความว่าชาอูหลงต้งติ่งมีฤทธิ์ต่อต้านอาการแพ้ แต่ ชาภูเขาสูง หรือ ชาเปาจ่งเหวินซาน ก็ให้ผลเช่นเดียวกัน ตราบใดที่ทำจากต้นชาพันธุ์เดียวกัน

## อ้างอิง

หมวดหมู่:ชาไต้หวัน
หมวดหมู่:ชาอูหลง
ฮิโรโอมิ โทซากะ

**โอมิ** (ØMI) มีชื่อจริงว่า **ฮิโรโอมิ โทซากะ** () เป็นนักร้อง และนักแสดงชาวญี่ปุ่น เขาเป็นนักร้องของวงซังไดเมะ เจโซลบราเธอร์ส เขาเข้าร่วมวงหลังจากเป็นผู้ชนะในการแข่งขัน "โวคอลแบทเทิล ออดิชั่น ครั้งที่ 2" (Vocal Battle Audition 2) ร่วมกับริวจิ อิมาอิจิ ได้เปิดตัวฐานะนักแสดงใน ภาพยนตร์เรื่อง *Hot Road* ปี 2014 ซึ่งทำให้เขาได้รับรางวัล "นักแสดงหน้าใหม่แห่งปี" ที่งานรางวัลเจแปนอะแคเดมีฟิล์ม ครั้งที่ 38 ในปี 2019 เขาได้แสดงเรื่อง *Snow Flower (Yuki no Hana)* เป็นภาพยนตร์โรแมนติกที่สร้างจากเพลงอันโด่งดังที่ชื่อเดียวกันกับของมิกะ นาคาชิมะ

ในปี 2017 เขาได้เปิดตัวฐานะนักร้องเดี่ยวด้วยดิจิทัลซิงเกิล "Wasted Love" ในขณะที่ยังเป็นสมาชิกซังไดเมะ เจโซลบราเธอร์ส สำหรับกิจกรรมเดี่ยวของเขาใช้ชื่อ *HIROOMI TOSAKA* (ฮิโรโอมิ โทซากะ) ในเดือนเมษายน 2019 เขาได้ปล่อยเพลง *Blue Sapphire* เป็นเพลงประกอบภาพยนตร์อนิเมะ *[[ยอดนักสืบจิ๋วโคนัน: ศึกชิงอัญมณีสีคราม]]* รวมอยู่ในซิงเกิล "Supermoon* ที่ปล่อยเมื่อวันที่ 10 เมษายน ในวันที่ 20 กุมภาพันธ์ 2021 เขาได้ย้ายโปรเจคเดี่ยวไปยังบริษัทซีดีแอล เอนเตอร์เทนเมนต์ (ภายใต้ค่ายแอลดีเอชเรคคอร์ดส) ของเขาเอง ซึ่งสามารถผลิตผลงานด้วยตัวเองได้ และได้เปลี่ยนชื่อในวงการเป็น *ØMI (โอมิ)''

เมื่อวันที่ 15 ตุลาคม 2021 เขาได้ปล่อยดิจิทัลซิงเกิล "ANSWER ... SHINE" มีเพลง "You (Prod. SUGA of BTS)" ที่โปรดิวซ์โดยชูกา จากวงบีทีเอส ได้อันดับชาร์จเพลงยอดนิยมของ iTunes ใน 42 ประเทศและภูมิภาคทั่วโลก และได้อันดับที่ 3 ในชาร์จยอดขายดิจิทัลเพลงประจำสัปดาห์ของบิลบอร์ด

## ผลงานเพลง
การจัดอันดับสูงสุดในการจัดอันดับรายสัปดาห์ของออริก้อน 

### ดิจิทัลซิงเกิล

### ซิงเกิล

### อัลบั้ม

### อีพี

### เพลงเดี่ยวอื่นๆ

### ดีวีดี

### การทำงานร่วมกัน

## การแสดงสด

## ผลงานการแสดง
### รายการโทรทัศน์

### ละครโทรทัศน์

### ภาพยนตร์

## หนังสือภาพ

## รางวัล

## อ้างอิง

## แหล่งข้อมูลอื่น
* ØMI | 三代目J SOUL BROTHERS from EXILE TRIBE OFFICIAL WEBSITE - เว็บไซต์วงทางการ
* ØMI オフィシャルサイト - เว็บไซต์วงทางการ
* 
* 
* 
* 

หมวดหมู่:แอลดีเอช
หมวดหมู่:ซังไดเมะ เจโซลบราเธอร์ส
หมวดหมู่:เอ็กไซล์ไทรบ์
หมวดหมู่:บุคคลที่เกิดในปี พ.ศ. 2530
หมวดหมู่:นักร้องชายญี่ปุ่น
หมวดหมู่:นักแสดงชายชาวญี่ปุ่น
หมวดหมู่:บุคคลจากมหานครโตเกียว
หมวดหมู่:บุคคลที่ยังมีชีวิตอยู่
ราชรัฐอชัฟเฟินบวร์ค

**ราชรัฐอชัฟเฟินบวร์ค** () เป็นราชรัฐแห่งหนึ่งของจักรวรรดิโรมันอันศักดิ์สิทธิ์ ก่อตั้งขึ้นใน ค.ศ. 1803 และหลังจากการล่มสลายของจักรวรรดิใน ค.ศ. 1806 ก็กลายเป็นส่วนหนึ่งของสมาพันธรัฐแห่งแม่น้ำไรน์โดยตั้งอยู่ระหว่าง ค.ศ. 1806 ถึง 1810 เมืองหลวงของรัฐคืออชัฟเฟินบวร์ค 

ภายหลังการการเวรคืนอัครมุขนายกไมนทซ์ใน ค.ศ. 1803 คาร์ล เทโอดอร์ ฟ็อน ดาลแบร์คได้รับการชดเชยด้วยการครอบครองดินแดนราชรัฐอชัฟเฟินบวร์คและราชรัฐเรเกินส์บวร์ครวมถึงเคาน์ตีเว็ทซ์ลาร์ นอกจากตัวเมืองอัชัฟเฟินบวร์คแล้ว ราชรัฐอชัฟเฟินบวร์คยังรวมถึงเมืองคลิงเงินแบร์ค, โลร์, เอาเฟเนา, ชตัดท์โปรเซลเทิน, ออร์บและเอารา

ใน ค.ศ. 1806 หลังจากการล่มสลายของจักรวรรดิโรมันอันศักดิ์สิทธิ์ราชรัฐอชัฟเฟินบวร์คได้เข้าร่วมสมาพันธรัฐแห่งแม่น้ำไรน์  ต่อมาใน ค.ศ. 1810 จักรพรรดินโปเลียนที่ 1 ทรงมอบราชรัฐเรเกินส์บวร์คให้แก่ราชอาณาจักรบาวาเรียเพื่อเป็นการแลกเปลี่ยน ดาลแบร์กได้รับดินแดนฮาเนาและฟุลดาเป็นการชดเชย ดาลแบร์กจึงรวมดินแดนที่เหลืออยู่ ได้แก่ อัชัฟเฟินบวร์ก, นครแฟรงก์เฟิร์ต, เวทซ์ลาร์, ฮานาว และฟุลดา เป็นรัฐเดียวกันภายใต้ชื่อแกรนด์ดัชชีแฟรงก์เฟิร์ตโดยราชรัฐอชัฟเฟินบวร์คกลายเป็นส่วนหนึ่งของแกรนด์ดัชชีดังกล่าว อย่างไรก็ตาม เมืองอชัฟเฟินบวร์คยังคงเป็นที่พำนักของดาลแบร์ก ต่อมาดินแดนของราชรัฐอชัฟเฟินบวร์คถูกผนวกเข้าเป็นส่วนหนึ่งของราชอาณาจักรบาวาเรียใน ค.ศ. 1814 

## อ้างอิง

* 

หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:รัฐบริวารในมหาสงครามฝรั่งเศส
หมวดหมู่:ราชรัฐในอดีต
พราวมุก

**พราวมุก** เป็นละครโทรทัศน์ไทยแนวจินตนิยม กำกับการแสดงโดยสรัสวดี วงศ์สมเพ็ชร นำแสดงโดยณวัสน์ ภู่พันธัชสีห์และนลินทิพย์ สกุลอ่องอำไพ ดัดแปลงจากนิยายชื่อเดียวกันของ ผักบุ้ง ออกอากาศทางช่อง 3 เอชดีทุกคืนวันจันทร์และวันอังคาร ตั้งแต่วันที่ 10 พฤษภาคม ถึง 5 กรกฎาคม พ.ศ. 2564 ละครเรื่องนี้ถือเป็นการร่วมงานกันครั้งที่สองของผู้กำกับและนักแสดงนำทั้ง 2 คน ต่อจากละครเรื่อง "ตราบาปสีชมพู" เมื่อปี พ.ศ. 2561 หลังจากละครออกอากาศแล้วก็ติดอันดับการค้นหายอดนิยมในทวิตเตอร์ของประเทศไทย

## นักแสดง

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ที่กำกับโดย สรัสวดี วงศ์สมเพ็ชร
การชกต่อยในฮอกกี้น้ำแข็ง

[thumb|upright=1.2|[เนธัน ออยสตริก (ซ้าย) จากทีมชิคาโกวูฟส์ กับเนธัน สมิธ (ขวา) จากทีมวิลค์สแบรี/สแครนตันเพนกวินส์ กำลังชกต่อยกันในคาลเดอร์คัพ 2008 รอบชิงชนะเลิศ โดยมีไลน์แมนคอยดูอยู่ด้านหลังพวกเขา]]

การชกต่อยถือเป็นสิ่งที่ทำสืบต่อกันมาที่ได้รับการยอมรับในวงการฮอกกี้น้ำแข็งของทวีปอเมริกาเหนือ โดยมีประวัติศาสตร์อันยาวนานที่ครอบคลุมทั้งการแข่งสมัครเล่นและอาชีพในหลายระดับ ตลอดจนการชกต่อยแบบรายบุคคลที่มีชื่อเสียง ที่การชกต่อยอาจเกิดขึ้นโดยมือวิวาทหรือ "กูน" (; ) ซึ่งเป็นผู้เล่นที่มีบทบาทในการชกต่อยและข่มขู่ ในทีมที่กำหนด รวมถึงถูกควบคุมโดยระบบกฎเกณฑ์ที่ไม่ได้เขียนไว้ ที่ผู้เล่น, ผู้ฝึกสอน, กรรมการ และสื่อมวลชนเรียกว่า "กฎเกณฑ์" ทั้งนี้ การชกต่อยบางครั้งเกิดขึ้นโดยทันที ในขณะที่บางครั้งผู้เข้าร่วมก็วางแผนไว้ล่วงหน้า แม้ว่าฝ่ายกรรมการจะยอมให้มีการชกต่อยระหว่างการแข่งฮอกกี้ แต่พวกเขาก็กำหนดบทลงโทษต่าง ๆ ให้กับผู้เล่นที่ทะเลาะวิวาทด้วยเช่นกัน

ในบรรดากีฬาประเภททีมระดับมืออาชีพของทวีปอเมริกาเหนือ อย่างแนชันแนลฮอกกีลีก (NHL) และลีกอาชีพรองส่วนใหญ่ในอเมริกาเหนือจะไม่ไล่ผู้เล่นออกทันทีหากทะเลาะกัน (แม้ว่าอาจทำเช่นนั้นหากมีการละเมิดกฎที่รุนแรงกว่าในการทะเลาะวิวาท) แต่ลีกฮอกกี้หลัก ๆ ของทวีปยุโรปและวิทยาลัยจะทำเช่นนั้น รวมถึงอาจมีการเพิ่มโทษแบนหลายเกมนอกเหนือไปจากการไล่ผู้เล่นออกอีกเช่นกัน ดังนั้น การชกต่อยส่วนใหญ่จึงเกิดขึ้นในแนชันแนลฮอกกีลีกและลีกอาชีพอื่น ๆ ในทวีปอเมริกาเหนือ ส่วนการชกต่อยในฮอกกี้น้ำแข็งหญิงนั้นเกิดขึ้นไม่บ่อยนักแต่ก็ไม่ใช่เรื่องแปลกใหม่

การเล่นทางกายภาพในฮอกกี้ ซึ่งประกอบด้วยเทคนิคที่อนุญาต เช่น เช็กกิง และเทคนิคที่ห้าม เช่น การตีศอก, ไฮ-สติกกิง และครอส-เช็กกิง มีส่วนเชื่อมโยงกับการชกต่อย ซึ่งแม้ว่ากีฬาชนิดนี้มักจะถูกวิพากษ์วิจารณ์บ่อยครั้ง แต่ก็ถือเป็นจุดดึงดูดที่สำคัญสำหรับกีฬาชนิดนี้ และแฟน ๆ บางส่วนก็เข้าชมการแข่งเพื่อรับชมการชกต่อยเป็นหลัก นอกจากนี้ บรรดาผู้ที่แก้ต่างการชกต่อยในฮอกกี้กล่าวว่าการกระทำดังกล่าวช่วยป้องกันการเล่นรุนแรงประเภทอื่น ๆ ได้ รวมถึงช่วยให้ทีมต่าง ๆ ได้ปกป้องผู้เล่นตัวเก่งของตน ตลอดจนสร้างความรู้สึกเป็นน้ำหนึ่งใจเดียวกันระหว่างเพื่อนร่วมทีม ส่วนการถกเถียงเรื่องการอนุญาตให้มี**การชกต่อยในฮอกกี้น้ำแข็ง**ยังคงดำเนินต่อไป แม้ว่าการชกต่อยในเกมอาจมีผลกระทบด้านลบ เช่น พวกมือวิวาทที่หนักกว่า (หรือ "พวกเฮฟวีเวต") จะทำการน็อกกันและกัน แต่ผู้บริหารในระดับอาชีพก็ไม่มีแผนที่จะกำจัดการชกต่อยออกไปจากเกม เนื่องจากผู้เล่นส่วนใหญ่มองว่าเป็นสิ่งซึ่งขาดเสียมิได้ โดยแฟน ๆ และผู้เล่นส่วนใหญ่ คัดค้านการขจัดการชกต่อยจากการแข่งฮอกกี้ระดับอาชีพ แต่ฝ่ายต่อต้านการชกต่อยยังคงมีอยู่มาก และความพยายามในการขจัดการชกต่อยยังคงมีอยู่ต่อไป

## เชิงอรรถ

## อ้างอิง

* 
* 
* 
* 
* 
* .
* 
* 
* 
* 
* 
* 
* 
*

## แหล่งข้อมูลอื่น
* 

หมวดหมู่:ความรุนแรงในฮอกกี้น้ำแข็ง
ราชรัฐซาล์ม

**ราชรัฐซาล์ม**ที่ 2 () เป็นรัฐบริวารที่ดำรงอยู่ได้ไม่นานของจักรวรรดิฝรั่งเศสที่หนึ่งตั้งอยู่ในเว็สท์ฟาเลิน

## ประวัติศาสตร์
**ราชรัฐซาล์ม**ถูกก่อตั้งขึ้นครั้งแรกใน ค.ศ. 1632 ในฐานะรัฐหนึ่งของจักรวรรดิโรมันอันศักดิ์สิทธิ์ และถูกจัดตั้งขึ้นใหม่ใน ค.ศ. 1803 เพื่อเป็นการชดเชยให้แก่เจ้าชายแห่งซาล์ม-ซาล์มและซาล์ม-เคียร์บวร์ค ซึ่งสูญเสียดินแดนของตนให้แก่ฝรั่งเศสระหว่าง ค.ศ. 1793–1795 ดินแดนของรัฐใหม่นี้ได้รับการกำหนดอย่างเป็นทางการโดย ไรชส์เดพูตาซีโยนส์เฮาพท์ชลุสส์ใน ค.ศ. 1803 อาณาเขตของราชรัฐซาล์มใหม่นี้ไม่ได้ตั้งอยู่ใกล้กับดินแดนเดิมของเจ้าชายทั้งสองสาย แต่เป็นการขยายอาณาเขตของเคาน์ตีอันโฮลท์ซึ่งเคยเป็นทรัพย์สินเล็ก ๆ ของเจ้าชายแห่งซาล์ม-ซาล์ม โดยดินแดนส่วนใหญ่ของรัฐนี้ได้มาจากการยกเลิกราชรัฐมุขนายกมึนส์เทอร์

ราชรัฐซาล์มถูกปกครองร่วมกันโดยเจ้าชายสองพระองค์ ได้แก่ เจ้าชายฟรีดริชที่ 4 แห่งซาล์ม-เคียร์บวร์คและเจ้าชายค็อนสตันทีนแห่งซาล์ม-ซาล์ม โดยทั้งสองสายมีสิทธิอธิปไตยเท่าเทียมกันแต่ไม่มีดินแดนแยกเป็นของตนเอง ซาล์มได้รับเอกราชและเข้าร่วมสมาพันธรัฐแห่งแม่น้ำไรน์ใน ค.ศ. 1806 อย่างไรก็ตามใน ค.ศ. 1811 ราชรัฐซาล์มถูกผนวกเข้าเป็นส่วนหนึ่งของฝรั่งเศส ต่อมาการประชุมใหญ่แห่งเวียนนาได้มอบดินแดนนี้ให้แก่ปรัสเซียใน ค.ศ. 1815 และกลายเป็นพื้นที่ทางตะวันตกสุดของมณฑลเว็สท์ฟาเลินของปรัสเซีย

ธงของราชรัฐซาล์มถูกนำไปใช้เป็นต้นแบบของธงจักรวรรดิเยอรมันใน ค.ศ. 1871 ซึ่งใช้สีเดียวกันทุกประการ

## ภูมิศาสตร์
เมืองหลวงของราชรัฐซาล์มคือโบโคลต์ มีพื้นที่ประมาณ 1,700 ตารางกิโลเมตร และมีประชากรประมาณ 59,000 คน อาณาเขตของรัฐครอบคลุมพื้นที่ที่ปัจจุบันอยู่ในเขตบอร์เคิน

## อ้างอิง


หมวดหมู่:ราชรัฐในอดีต
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในสมาพันธรัฐแห่งลุ่มแม่น้ำไรน์
อานัสตาซียา ซอลอติตซ์

**อานัสตาซียา ซอลอติตซ์** (; เกิดวันที่ 23 พฤศจิกายน ค.ศ. 2002) เป็นนักกีฬาเทควันโดและผู้ได้เหรียญทองโอลิมปิกสัญชาติอเมริกัน เธอได้เหรียญเงินในโอลิมปิกเยาวชนฤดูร้อน 2018 ประเภทหญิง 49 กก. เธอเข้ารอบเป็นตัวแทนสหรัฐในโอลิมปิกฤดูร้อน 2020 เมื่อวันที่ 25 กรกฎาคม ค.ศ. 2021 ตอนอายุ 18 ปี เธอกลายเป็นหญิงชาวอเมริกันคนแรกที่ได้เหรียญทองในเทควันโด เอาชนะตาเตียนา มินินาจากรัสเซียด้วยคะแนน 25 ต่อ 17 เธอเข้าแข่งในประเภทเฟเทอร์เวตหญิงในเทควันโดชิงแชมป์โลก 2022 ที่กัวดาลาฮารา ประเทศเม็กซิโก

## สถิติเหรียญ
### กีฬาโอลิมปิก

## ชีวิตส่วนตัว
ซอลอติตซ์เกิดที่สหรัฐจากพ่อแม่ที่อพยพจากบอสเนียและเฮอร์เซโกวีนา พ่อของเธอฝึกเทควันโดตั้งแต่เด็กและเป็นแรงบันดาลใจแก่ตัวเธอ เธอแลพี่/น้องสาวเข้าร่วมโครงการเทควันโดหลังเลิกเรียนตั้งแต่ยังเด็ก โดยความสนใจของซอลอติตซ์เพิ่มมากขึ้นเมื่อเธอเริ่มดูและเข้าร่วมการฝึกซ้อมแบบแข่งขัน ในที่สุดเธอก็ย้ายไปที่โคโลราโดเพื่อฝึกซ้อมเต็มเวลาที่ศูนย์ฝึกโอลิมปิก ซึ่งช่วยกำหนดแนวทางของเธอต่อกีฬานี้ โดยเน้นที่วินัย โภชนาการที่เหมาะสม และการฟื้นฟูร่างกาย

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:ชาวอเมริกันเชื้อสายบอสเนียและเฮอร์เซโกวีนา
หมวดหมู่:นักเทควันโดหญิงชาวอเมริกัน
หมวดหมู่:นักเทควันโดในโอลิมปิกเยาวชนฤดูร้อน 2018
หมวดหมู่:นักกีฬาจากรัฐฟลอริดา
หมวดหมู่:นักเทควันโดในแพนอเมริกันเกมส์ 2019
หมวดหมู่:นักเทควันโดในโอลิมปิกฤดูร้อน 2020
หมวดหมู่:นักเทควันโดโอลิมปิกจากสหรัฐ
เดย์นา กัสเตยาโนส

**เดย์นา กริสตินา กัสเตยาโนส เนาเฆนิส** (; เกิด 18 เมษายน ค.ศ. 1999) เป็นนักฟุตบอลอาชีพชาวเวเนซุเอลาที่เล่นในตำแหน่งกองหน้าให้กับสโมสรพอร์ตแลนด์ธอร์นส์ในเนชันแนลวีเมนซอกเกอร์ลีก และทีมชาติเวเนซุเอลา

## ชีวิตช่วงต้น
เดย์นา กริสตินา กัสเตยาโนส เนาเฆนิสเกิดในวันที่ 18 เมษายน ค.ศ. 1999 ที่มารากัย ประเทศเวเนซุเอลาส่วนชายฝั่งทะเลแคริบเบียน

## อาชีพวิทยาลัย
กัสเตยาโนสได้รับทุนการศึกษาเพื่อศึกษาด้านวารสารศาสตร์และเล่นฟุตบอลที่มหาวิทยาลัยฟลอริดาสเตต ซึ่งเธอได้บรรยายถึงประสบการณ์ดังกล่าวว่าเป็นการเปลี่ยนแปลงชีวิตของเธอ เธอใช้เวลาสามปีในวิทยาลัยกับ Florida State Seminoles โดยทำประตูได้ 48 ประตูจากการลงเล่นทั้งหมด 82 นัด

## อาชีพสโมสร
### อัตเลติโกเดมาดริด
[thumb|180px|กัสเตยาโนสขณะเล่นให้กับ[สโมสรฟุตบอลหญิงอัตเลติโกเดมาดริด|อัตเลติโกเดมาดริดใน ค.ศ. 2020]]
หลังออกจากฟลอริดาสเตต กัสเตยาโนสเลือกที่จะไม่ใส่ชื่อของเธอในการดราฟต์ระดับวิทยาลัยของเนชันแนลวีเมนซอกเกอร์ลีก ประจำปี 2020 เนื่องจากขาดอิสระในการเล่นตามระบบดราฟต์ เธอได้เซ็นสัญญาอาชีพฉบับแรกกับสโมสรอัตเลติโกเดมาดริดของสเปนแทนในวันที่ 2 มกราคม ค.ศ. 2020 โดยเซ็นสัญญาเป็นเวลาสองปี

### แมนเชสเตอร์ซิตี
เมื่อสิ้นสุดสัญญานี้ กัสเตยาโนสย้ายไปอยู่กับสโมสรแมนเชสเตอร์ซิตีของอังกฤษในวีเมนส์ซูเปอร์ลีก (WSL) โดยเธอได้เซ็นสัญญาสามปีเมื่อวันที่ 3 มิถุนายน ค.ศ. 2022 เธอได้รับการยกย่องว่าเป็นผู้เซ็นสัญญาคนสำคัญในช่วงฤดูร้อนที่สโมสรมีมูลค่าการซื้อขายนักเตะสูง โดยเปิดตัวเล่นให้แมนเชสเตร์ซิตีในแชมเปียนส์ลีกวันที่ 18 สิงหาคม ค.ศ. 2022 ในเกมที่เอาชนะทีม Tomaris-Turan จากคาซัคสถานด้วยคะแนน 6-0 โดยยิงจุดโทษได้ในนาทีที่ 89 เมื่อวันที่ 18 กันยายน ค.ศ. 2022 เธอลงเล่นในวีเมนส์ซูเปอร์ลีกครั้งแรก โดยลงเล่นในนาทีที่ 70 ในเกมที่พ่ายแพ้ต่อแอสตันวิลลาไปด้วยคะแนน 4-3

## นอกสนาม
กัสเตยาโนสได้ก่อตั้งมูลนิธิที่ส่งเสริมความเท่าเทียมทางเพศและช่วยมอบทุนการศึกษาด้านฟุตบอลให้กับเด็กสาวชาวอเมริกาใต้

เธอทำงานเป็นนักวิเคราะห์สตูดิโอให้กับ NBC และเตเลมุนโดในฟุตบอลโลก 2018 (ชาย) และ 2019 (หญิง) และในประเทศสเปน เธอเป็นแฟนตัวยงในด้านรอยสัก และเธอมีรอยสักไปแล้วกว่า 30 รอยสักใน ค.ศ. 2022 เธอเป็นที่รู้จักในเวเนซุเอลาด้วยฉายา *เรนาเดย์นา* (; "ราชินีเดย์นา") ขณะอยู่ที่มหาวิทยาลัยฟลอริดาสเตต เธอเรียนภาษาอังกฤษจนกลายเป็นผู้พูดสองภาษาได้อย่างรวดเร็ว

ในการประกาศรางวัล Best FIFA Football Awards ปี 2017 กัสเตยาโนสได้รับการเสนอชื่อเข้าชิงรางวัล The Best FIFA Women's Player ร่วมกับสตรีอีกสามคนขณะยังคงเล่นในระดับวิทยาลัย การเสนอชื่อของเธอสร้างประเด็นโต้แย้งส่วนหนึ่ง โดยเมแกน ราพิโนออกมาพูดอย่างตรงไปตรงมาเกี่ยวกับการเสนอชื่อครั้งนี้ โดยตัดพ้อต่อว่ากัสเตยาโนสเป็นผู้เล่นที่ไม่มีใครรู้จัก และไม่เคยเล่นในระดับมืออาชีพ หรือเข้าร่วมการแข่งขันทีมชาติชุดใหญ่ในช่วงเวลาที่เธอได้รับการเสนอชื่อ

## อ้างอิง

## แหล่งข้อมูลอื่น

* Her official site 
* 
* 
* 

หมวดหมู่:นักฟุตบอลหญิงชาวเวเนซุเอลา
หมวดหมู่:กองหน้าฟุตบอลหญิง
หมวดหมู่:กองกลางฟุตบอลหญิง
หมวดหมู่:ผู้เล่นสโมสรฟุตบอลหญิงแมนเชสเตอร์ซิตี
บันไดนัมโกะมิวสิคไลฟ์

() เดิมชื่อ **บันไดนัมโกะอาร์ตส์** เป็นบริษัทญี่ปุ่นที่ก่อตั้งขึ้นจากการควบรวมของ บันไดวิชวล และบริษัทลูก แลนติส โดยบริษัทแม่ บันไดนัมโกะโฮลดิ้งส์ ในเดือนกุมภาพันธ์ พ.ศ. 2561 บริษัทนี้รับผิดชอบด้าน การผลิตและจัดจำหน่ายอนิเมะ รวมถึงการผลิตและจัดจำหน่ายเพลง

## ประวัติของบริษัท
left|thumb|150x150px| โลโก้เดิมที่ใช้ตั้งแต่ปี 2561–2565
ในเดือนกุมภาพันธ์ พ.ศ. 2561 บันไดนัมโกะโฮลดิ้งส์ ได้ประกาศว่าบริษัท แลนติส และบริษัทแม่ บันไดวิชวล จะควบรวมกันเป็นบริษัท บันไดนัมโกะอาร์ตส์ ในวันที่ 1 เมษายน พ.ศ. 2561 โดยยังคงดำเนินธุรกิจเช่นเดิม แต่มีความเกี่ยวข้องกันมากขึ้นเพราะเป็นบริษัทเดียวกัน 

ในเดือนตุลาคม พ.ศ. 2564 บันไดนัมโกะโฮลดิ้งส์ ประกาศปรับโครงสร้างกลุ่มบริษัทใหม่ โดยให้ ซันไรส์ ดูแลธุรกิจสื่อวิดีโอ ซึ่งประกอบด้วย ซันไรส์, แผนกวิดีโอคอนเทนต์ของ บันไดนัมโกะอาร์ตส์, และ บันไดนัมโกะไรทส์มาร์เก็ตติ้ง ส่วน บันไดนัมโกะอาร์ตส์ จะเน้นไปที่ธุรกิจเพลงและอีเวนต์สด โดยรวมแผนกดนตรีของบริษัทเข้ากับ บันไดนัมโกะไลฟ์ครีเอทีฟ และ ซันไรส์มิวสิค เพื่อเสริมความแข็งแกร่งด้านการผลิตและจัดจำหน่ายผลงานเพลง รวมถึงการจัดแสดงสด

## ค่ายกํากับ

### ค่ายกํากับวิดีโอ (ปัจจุบันเป็นส่วนหนึ่งของ [[บันไดนัมโกะฟิล์มเวิร์กส]] )

* *บันไดวิชวล* - ภาพยนตร์สำหรับเด็ก ภาพยนตร์ไลฟ์แอ็กชั่น และละคร
* *อีโมชั่น* - อนิเมะและโทกูซัตสึ

### ค่ายเพลง

* *แลนติส* - ค่ายหลัก
* *คิรามูเนะ* - ค่ายนักพากย์เสียงชาย
* *กลอรี่เฮฟเว่น* - ค่ายเพลงที่เกี่ยวข้องกับ โซนี่มิวสิคโซลูชั่น
* ซันไรส์มิวสิคเลเบล - ค่ายเพลงที่เกี่ยวข้องกับ ซันไรส์ และ บันไดนัมโกะพิคเจอร์ส จัดจำหน่ายโดย ดิออร์ชาร์ด
* *เพอเพิลวันสตาร์* - แบรนด์ที่ก่อตั้งขึ้นโดยร่วมมือกับ บลูโซฟา
* *มู้ดเรคคอร์ด* - ค่ายเพลงที่เน้นสร้างผลงานฮิตติดตลาดด้วยมุมมองระดับโลก

## หมายเหตุ

## อ้างอิง

## แหล่งข้อมูลอื่น

*  
* 
หมวดหมู่:บันไดนัมโคโฮลดิ้งส์
หมวดหมู่:บริษัทการบันเทิงของญี่ปุ่น
หมวดหมู่:บริษัทอนิเมะ
หมวดหมู่:บทความที่มีข้อความภาษาญี่ปุ่น
ไข่ใบชา

**ไข่ใบชา** (), **ไข่ชา** (茶蛋) หรือ **ไข่ไก่ชา** (茶雞蛋) เป็นอาหารจีนที่มักรับประทานเป็นอาหารว่าง ทำโดยการตอกเปลือกไข่ต้ม แล้วเคี่ยวกับใบชา กับ ซีอิ๊ว หรือ เครื่องเทศ ในญี่ปุ่นบางครั้งเรียกว่า "ไข่ต้มแบบไต้หวัน" (台湾風煮卵) ในภาษาอังกฤษ เรียกว่า tea egg หรือ marble eggs เนื่องจากของเหลวที่ใช้ในการปรุงอาหารจะซึมผ่านรอยแตกแล้วทิ้งรอยคล้ายหินอ่อนไว้ มีขายกันอย่างแพร่หลายตามร้านค้าริมถนน และ ตลาดกลางคืน ในย่านคนจีนของประเทศต่าง ๆ และยังมักเสิร์ฟในร้านอาหารเอเชียอีกด้วย มีต้นกำเนิดในประเทศจีนและถือเป็นส่วนหนึ่งของอาหารจีนมายาวนาน แต่ก็มีสูตรและรูปแบบคล้าย ๆ กันที่พัฒนาขึ้นมาทั่วทั้งเอเชีย

## อ้างอิง

หมวดหมู่:อาหารจากไข่
หมวดหมู่:อาหารจากชา
หมวดหมู่:อาหารไต้หวัน
รชานันท์ มหาวรรณ์

**รชานันท์ มหาวรรณ์** (เกิด 14 กรกฎาคม พ.ศ. 2543) ชื่อเล่น **ฟิล์ม** เป็นนักแสดงชาวไทย เป็นที่รู้จักจากบทบาทใน *[[เพราะเราคู่กัน]]* (2563), *[[นักเรียนต้องขัง]]* (2566), *[[รักแรก โคตรลืมยาก]]* (2566) และ *[[นิทาน ดวงดาว ความรัก]]* (2567)

## ประวัติ
รชานันท์เกิดที่กรุงเทพมหานคร เป็นบุตรสาวคนโตของครอบครัว สำเร็จการศึกษาระดับมัธยมศึกษาจากโรงเรียนลาซาล หลังจากสำเร็จการศึกษาระดับมัธยมศึกษาตอนปลาย เข้าศึกษาต่อที่คณะสถาปัตยกรรมศาสตร์ มหาวิทยาลัยเทคโนโลยีพระจอมเกล้าธนบุรี สาขาวิชามีเดียการแพทย์และวิทยาศาสตร์ สำเร็จการศึกษาในปี พ.ศ. 2566

## อาชีพ
รชานันท์เข้าสู่วงการบันเทิงเต็มรูปแบบหลังจากเปิดตัวในฐานะนักแสดงรับเชิญในละครโทรทัศน์เรื่อง *[[จูบสุดท้ายเพื่อนายคนเดียว]]* (2562) ในปี พ.ศ. 2563 เธอเริ่มเป็นที่พูดถึงจากบท เอิร์น ใน *[[เพราะเราคู่กัน]]* และกลับมารับบทเดิมใน *[[เพราะเรา(ยัง)คู่กัน]]* (2563) และ *[[เพราะเราคู่กัน เดอะมูฟวี่]]* (2564) เธอรับบทนำครั้งแรกในบท ตูน ในมินิซีรีส์เรื่อง *[[ทุกความคิดเห็น..มีฆ่า]]* (2564) ต่อมาเธอได้แสดงบทต่าง ๆ ในละครโทรทัศน์อีกหลายเรื่อง

ในปี พ.ศ. 2566 เธอได้รับบทนำในภาพยนตร์เป็นครั้งแรกในภาพยนตร์ไทยแนวจินตนิยม ก้าวผ่านวัย เรื่อง *[[รักแรก โคตรลืมยาก]]* ซึ่งเป็นการดัดแปลงจากนวนิยายไต้หวันเรื่อง *The Girl We Chased Together in That Years* ของกิดเดนส์ โค โดยแสดงร่วมกับกรภัทร์ เกิดพันธุ์ นักแสดงร่วมจาก *[[ซักอบร้ายนายสะอาด]]*

นอกจากนี้ เธอยังเป็นที่พูดถึงในวงกว้างมากขึ้นจากบทหญิงรักหญิงในละครซีรีส์แนวยูริเรื่อง *[[นิทาน ดวงดาว ความรัก]]* (2567) ร่วมกับทิพนารี วีรวัฒโนดม

## ผลงาน

### ละคร/ซีรีส์

### เพลง
* รักแรก (First Love) (หลิน Version) Ost.My Precious รักแรกโคตรลืมยาก The Series
* พลูโต (Pluto) ร่วมกับ ทิพนารี วีรวัฒโนดม Ost.Pluto นิทาน ดวงดาว ความรัก
* เรื่องเล่าของเจ้าหญิง (A Princess' Tale) ร่วมกับ ทิพนารี วีรวัฒโนดม Ost.Pluto นิทาน ดวงดาว ความรัก
* รอนะ (Linger) Ost.Pluto นิทาน ดวงดาว ความรัก

## รางวัลและการเสนอชื่อ

## อ้างอิง

หมวดหมู่:บุคคลที่เกิดในปี พ.ศ. 2543
หมวดหมู่:บุคคลที่ยังมีชีวิตอยู่
หมวดหมู่:บุคคลจากโรงเรียนลาซาล
หมวดหมู่:บุคคลจากคณะสถาปัตยกรรมศาสตร์ มหาวิทยาลัยเทคโนโลยีพระจอมเกล้าธนบุรี
หมวดหมู่:นักแสดงหญิงสังกัดจีเอ็มเอ็มทีวี
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงเด็กหญิงชาวไทย
ซองแดงแต่งผี

**ซองแดงแต่งผี** เป็นภาพยนตร์ไทยแนวโลดโผน จินตนิมิต สุขนาฏกรรม กำกับโดยชยนพ บุญประกอบ ผู้กำกับจากเรื่อง *[[ซักซี้ด ห่วยขั้นเทพ]]* และ *[[Friend Zone ระวัง..สิ้นสุดทางเพื่อน]]* และอำนวยการสร้างโดยบรรจง ปิสัญธนะกูล นำแสดงโดยพุฒิพงศ์ อัสสรัตนกุลและกฤษฏ์ อำนวยเดชกร ดัดแปลงมาจากภาพยนตร์ไต้หวันปี 2023 เรื่อง *[[แต่งงานกับผี]]* โดยเข้าฉายครั้งแรกในโรงภาพยนตร์ทั่วประเทศเมื่อวันที่ 20 มีนาคม พ.ศ. 2568

## นักแสดง

## บ็อกซ์ออฟฟิศ
ภาพยนตร์เรื่องนี้ทำรายได้มากกว่า 100 ล้านบาท กลายเป็นภาพยนตร์ไทยเรื่องแรกที่ทำรายได้ทะลุร้อยล้านในบ็อกซ์ออฟฟิศในปีนี้

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์โดยจีดีเอช
หมวดหมู่:ภาพยนตร์ไทยที่ออกฉายในปี พ.ศ. 2568
หมวดหมู่:ภาพยนตร์ที่กำกับโดย ชยนพ บุญประกอบ
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์โลดโผนตลกไทย
หมวดหมู่:ภาพยนตร์แฟนตาซีไทย
หมวดหมู่:ภาพยนตร์ไทยที่ทำรายได้เกิน 100 ล้านบาท
ฟูจิโนะ โอโมริ

**ฟูจิโนะ โอโมริ** (Fujino Ōmori) เป็นนักเขียนนวนิยายชาวญี่ปุ่นที่มีชื่อเสียงจากการเขียนซีรีส์ไลต์โนเวลอย่าง *[[มันผิดรึไงถ้าใจอยากจะพบรักในดันเจี้ยน]]* (*หรือที่รู้จักกันในชื่อ* *Danmachi*) แม้ว่าจะยังไม่มีการเปิดเผยอายุที่แน่ชัด แต่ในหนังสือ Is It Wrong to Try to Pick Up Girls in a Dungeon? เล่ม 14 ที่ออกจำหน่ายในปี 2018 ก็มีบันทึกที่คั่นหน้าไว้ ระบุว่าเขาอายุยังไม่ถึง 30 ปี

## อาชีพ
ในต้นปี พ.ศ. 2556 ฟูจิโนะ โอโมริ ได้เผยแพร่ไลท์โนเวลเล่มแรกในซีรีส์ *[[มันผิดรึไงถ้าใจอยากจะพบรักในดันเจี้ยน]]* โดยใช้ชื่อว่า Familia Myth ซึ่งได้ส่งเข้าประกวดใน รางวัล GA Bunko ครั้งที่ 4 และชนะรางวัล พร้อมกับได้รับข้อเสนอให้ตีพิมพ์จากสำนักพิมพ์ บุนโกะ ซึ่งปัจจุบันมีจำนวน 19 เล่มและมีซีรีส์ภาคแยกหลายเรื่องถูกสร้างขึ้น ไลต์โนเวลของ โอโมริ ได้รับการทําเป็นมังงะ ซึ่งมีการตีพิมพ์ไปทั้งหมด 89 ตอน และตอนนี้กำลังดัดแปลงจากเล่มที่ 7 อยู่ 13 ตอน โดยข้ามเล่มที่ 6 นอกจากนี้ยังมีการทําเป็นอนิเมะซีรีส์ทางโทรทัศน์ที่เริ่มออกอากาศตั้งแต่ปี พ.ศ. 2558 และตอนนี้ซีรีส์กำลังดำเนินไปในซีซันที่ 5 ซึ่งดำเนินเรื่องไปถึงเล่มที่ 14 ซึ่งในปี พ.ศ. 2560 ยังมีเกมมือถือ  ที่ถูกปล่อยออกมาอีกด้วย     

ในเดือนธันวาคม พ.ศ. 2563 โอโมริ ได้เปิดตัวซีรีส์มังงะเรื่องใหม่ชื่อ *[[ตำนานดาบและคทาแห่งวิสตอเรีย]]* โดยมีการวาดภาพประกอบโดย โทชิ อาโออิ และตีพิมพ์ใน ''Bessatsu Shōnen Magazine'' ของสำนักพิมพ์โคดันชะ

## บรรณานุกรม

* *[[มันผิดรึไงถ้าใจอยากจะพบรักในดันเจี้ยน]]* (ダンジョンに出会いを求めるのは間違っているだろうか) (ภาพประกอบโดย ซูซูฮิโตะ ยาซูดะ ตีพิมพ์โดย GA Bunko ตั้งแต่ปี พ.ศ. 2556 ถึงปัจจุบัน)
** *[[มันผิดรึไงถ้าใจอยากจะพบรักในดันเจี้ยน|มันผิดรึไง ถ้าใจอยากจะพบรักในดันเจี้ยน ภาคพิเศษ Sword Oratoria]]* (ダンジョンに出会いを求めるのは間違っているだろうか外伝 ソード・オラトリア) (ภาพประกอบโดย คิโยทากะ ฮาอิมุระ จัดพิมพ์โดย GA Bunko, ตั้งแต่ปี พ.ศ. 2557 ถึงปัจจุบัน)
** *[[มันผิดรึไงถ้าใจอยากจะพบรักในดันเจี้ยน]]* *Familia Chronicle* (ภาพประกอบโดย นิริตสึ, ตีพิมพ์โดย GA Bunko, 2 เล่ม, พ.ศ. 2560)
* *[[ตำนานดาบและคทาแห่งวิสตอเรีย]]* (杖と剣のウィストリア) (ภาพประกอบโดย โทชิ อาโออิ, ตีพิมพ์โดยสำนักพิมพ์โคดันชะ, ตีพิมพ์เป็นตอนในนิตยสาร Bessatsu Shōnen ตั้งแต่ปี พ.ศ. 2563 ถึงปัจจุบัน)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักเขียนไลต์โนเวล
วัดแจ้งเจริญ (จังหวัดราชบุรี)

**วัดแจ้งเจริญ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจอมประทัด อำเภอวัดเพลง จังหวัดราชบุรี มีเนื้อที่ดิน 30 ไร่ 2 งาน 95 ตารางวา มีที่ธรณีสงฆ์ จำนวน 1 แปลง เนื้อที่ 1 ไร่ 1 งาน 16 ตารางวา หน้าวัดติดลำคลองกั้นเขตจังหวัดราชบุรีกับจังหวัดสมุทรสงคราม ส่วนหลังวัดคือถนนสายวัดเพลง-ปากท่อ 

วัดแจ้งเจริญ (แจ้ง) ตั้งเมื่อ พ.ศ. 2319 ไม่ทราบชื่อผู้สร้าง ได้รับพระราชทานวิสุงคามสีมาเมื่อวันที่ 13 มกราคม พ.ศ. 2537 เขตวิสุงคามสีมา กว้าง 23 เมตร ยาว 45 เมตร วัดมีเกจิอาจารย์คือ หลวงปู่นวม ผู้เลื่องลือเรื่องของการประลองวิชาทางไสยศาสตร์ จนชาวกะเหรี่ยงจำนวนไม่น้อยจากภาคตะวันตกให้การเคารบนับถือมาแต่อดีต วัดมีประเพณีเหยียบหลังกะเหรี่ยง ถือเป็นแห่งเดียวในไทย มีขึ้นระหว่างวันที่ 30 มีนาคม ถึง 1 พฤษภาคมของทุกปี 

อาคารเสนาสนะประกอบด้วยอุโบสถ กว้าง 7 เมตร ยาว 15 เมตร สร้างเมื่อ พ.ศ. 2525 เป็นอาคารคอนกรีตเสริมเหล็ก กุฏิสงฆ์ จำนวน 8 หลัง เป็นอาคารไม้ สร้างเมื่อ พ.ศ. 2496 ศาลาการเปรียญ กว้าง 14 เมตร ยาว 23 เมตร สร้างเมื่อ พ.ศ. 2543 เป็นอาคารคอนกรีตเสริมเหล็ก มีภาพจิตรกรรมบนเพดาน หอสวดมนต์ กว้าง 6 เมตร ยาว 18 เมตร สร้างเมื่อ พ.ศ. 2501 เป็นอาคารไม้ ศาลาอเนกประสงค์ กว้าง 10 เมตร ยาว 21 เมตร สร้างเมื่อ พ.ศ. 2539 เป็นอาคารคอนกรีตเสริมเหล็ก ศาลาบำเพ็ญกุศล จำนวน 3 หลัง สร้างด้วคอนกรีตเสริมเหล็ก

## รายนามเจ้าอาวาส
* พระนวม พุทธสโร 
* พระเถื่อน
* พระครูม่วง
* พระแหวน พ.ศ. 2477–2490
* พระครูสุจิตรัตนาทร พ.ศ. 2490–2517 
* พระครูศรีธรรมาภรณ์ พ.ศ. 2517–

## อ้างอิง

แจ้งเจริญ
หมวดหมู่:อำเภอวัดเพลง
วัดปฐมวนาราม

**วัดปฐมวนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนพริกไทย อำเภอเมืองปทุมธานี จังหวัดปทุมธานี เป็นวัดสาขาของวัดระฆังโฆสิตาราม มีเนื้อที่ 23 ไร่ 64 ตารางวา

วัดปฐมวนาราม หรือเดิมชื่อ **วัดบางหลวงหัวป่า** แต่เดิมเป็นวัดร้างตั้งแต่รัชสมัยของพระบาทสมเด็จพระจุลจอมเกล้าเจ้าอยู่หัว ต่อมาพระครูสุภัทรธรรมโฆษิต (พระครูต้น) ได้ร่วมกับนายสุทธิพงษ์ จุลเจริญ ปลัดกระทรวงมหาดไทย คนที่ 41 ตั้งแต่เมื่อครั้งท่านดำรงตำแหน่งอธิบดีกรมการพัฒนาชุมชน พร้อมด้วยวันดี กุญชรยาคง จุลเจริญ เป็นผู้ขอบูรณปฏิสังขรณ์ และขอยกวัดร้างแห่งนี้ให้เป็นวัดที่มีพระภิกษุสงฆ์อยู่จำพรรษา เมื่อวันที่ 7 ธันวาคม พ.ศ. 2565 สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก โปรดประทานนามชื่อวัดใหม่ว่า "วัดปฐมวนาราม" เมื่อวันที่ 29 มกราคม พ.ศ. 2568 

อุโบสถของวัดได้เงินบริจาคจากสุทธิพงษ์ จุลเจริญ และวันดี กุญชรยาคง จุลเจริญ ตั้งต้น 17 ล้านบาท เจ้าของช่อง 7 ถวายมาอีก 7 ล้านบาท ละออ ตั้งคารวคุณ ช่วยสร้างกุฎิให้ 1 หลัง ยังมีเจ้าภาพสร้างหอระฆัง หอกลองให้ด้วย

## อ้างอิง

ปฐมวนาราม
นิคมอุตสาหกรรมบางชัน

**นิคมอุตสาหกรรมบางชัน** เป็นหนึ่งในสี่นิคมอุตสาหกรรมของกรุงเทพมหานคร ตั้งอยู่ในพื้นที่แขวงคันนายาว เขตคันนายาว และแขวงมีนบุรี เขตมีนบุรี กรุงเทพมหานคร โดยมีคลองบางชันเป็นแนวแบ่งเขต โดยเป็นนิคมอุตสาหกรรมแห่งแรกของประเทศไทย จัดตั้งโดยกรมโรงงานอุตสาหกรรม กระทรวงอุตสาหกรรม เป็นผู้เริ่มดำเนินการเมื่อ พ.ศ. 2512 ก่อตั้งในปี พ.ศ. 2515 และโอนมาอยู่ในความรับผิดชอบของการนิคมอุตสาหกรรมแห่งประเทศไทย ซึ่งเป็นรัฐวิสาหกิจสังกักกระทรวงอุตสาหกรรม เมื่อเดือนตุลาคม 2516

นิคมอุตสาหกรรมบางชันมีเนื้อที่ทั้งหมด 677 ไร่ 0 งาน 68.10 ตารางวา แบ่งเป็นเขตอุตสาหกรรมทั่วไป 515 ไร่ เขตที่พักอาศัย/พาณิชย์ 35 ไร่ พื้นที่สาธารณูปโภคและสิ่งอำนวยความสะดวก 110 ไร่ และพื้นที่สีเขียว และอื่น ๆ 17 ไร่

## โครงสร้างพื้นฐาน
นิคมอุตสาหกรรมบางชัน มีโครงสร้างพื้นฐาน ดังนี้

* ระบบน้ำประปา ใช้น้ำประปาจากการประปานครหลวง มีศักยภาพในการจ่ายน้ำ 6,500 ลูกบาศก์เมตรต่อวัน มีบ่อน้ำบาดาลสำรอง จำนวน 2 บ่อ มีกำลังการผลิต 1,500 ลูกบาศก์เมตรต่อวัน ขณะที่ความต้องการใช้น้ำปัจจุบันอยู่ที่ 4,900 ลูกบาศก์เมตรต่อวัน
* ระบบถนน เป็นถนนพื้นผิวแอสฟัลติกคอนกรีต ความยาว 6,602 เมตร แบ่งเป็น
** สายหลัก มีความกว้าง 24 เมตร พื้นผิวจราจรกว้าง 9 เมตร ไหล่ทางข้างละ 4 เมตร
** สายรอง มีความกว้าง 21 เมตร พื้นผิวจราจรกว้าง 6.5 เมตร ไหล่ทางข้างละ 4.75 เมตร
** สายรอง มีความกว้าง 16 เมตร พื้นผิวจราจรกว้าง 6.5 เมตร ไหล่ทางข้างละ 2.25 เมตร
** สายรอง มีความกว้าง 16 เมตร พื้นผิวจราจรกว้าง 6.5 เมตร ไหล่ทางข้างละ 3.25 เมตร
* ระบบบำบัดน้ำเสีย นิคมอุตสาหกรรมไม่มีระบบส่วนกลางของนิคมให้ใช้งาน ทำให้แต่ละโรงงานจะต้องรับผิดชอบการบำบัดน้ำเสียให้ได้ตามมาตรฐานก่อนจะระบายออกมา
* ระบบเตาเผาขยะ ขยะมูลฝอยกำจัดโดยสำนักงานเขตมีนบุรี สำนักงานเขตคันนายาว และ BPEC ขณะที่ขยะไม่อันตรายและขยะอันตรายจะมีหน่วยงานที่ได้รับอนุญาตจากกรมโรงงานอุตสาหกรรมรับทำลาย
* ระบบป้องกันน้ำท่วม ประกอบไปด้วยสถานีสูบน้ำจำนวน 5 จุด เป็นเครื่องสูบน้ำชนิดเครื่องยนต์จำนวน 5 เครื่อง สามารถระบายน้ำได้ปริมาณ 13,100 ลูกบาศก์เมตรต่อชั่วโมง และมีเขื่อนกั้นน้ำถาวรที่ทำจากคอนกรีต
* ระบบป้องกันอัคคีภัย โดยสำนักป้องกันและบรรเทาสาธารณภัย สถานีดับเพลิงบางชัน ซึ่งตั้งอยู่บนถนนหม่อมเจ้าสง่างาม สุประดิษฐ์กับถนนเสรีไทย มีหัวดับเพลิงจำนวนทั้งหมด 27 จุด รวมถึงรถบรรทุกน้ำของนิคมอุตสาหกรรมบางชันขนาด 6 ลูกบาศก์เมตร จำนวน 1 คัน

## อ้างอิง

บางชัน
หมวดหมู่:สิ่งก่อสร้างในเขตคันนายาว
หมวดหมู่:สิ่งก่อสร้างในเขตมีนบุรี
โฮเมอร์เดอะเฮเรติก

"**โฮเมอร์เดอะเฮเรติก**" () เป็นตอนที่สามในรายการโทรทัศน์แอนิเมชันสัญชาติอเมริกัน *[[เดอะซิมป์สันส์]]* ฤดูกาลที่ 4 เดิมออกอากาศผ่านช่อง Fox ในสหรัฐเมื่อวันที่ 8 ตุลาคม ค.ศ. 1992 ในตอนนี้ โฮเมอร์ตัดสินใจไม่ไปโบสถ์และอยู่บ้านอย่างมีความสุข พฤติกรรมของเขาทำให้พระเจ้าทรงพิโรธและมาเยี่ยมเขาในความฝัน แก็กกระดานดำจากตอนนี้อ้างอิงถึงตอนที่แล้วชื่อ "อะสตรีทคาร์เนมด์มาร์จ" ซึ่งมีอ้างอิงที่เป็นข้อพิพาทถึงนิวออร์ลีน

ตอนนี้เขียนบทโดยจอร์จ เมเยอร์และกำกับโดยจิม เรียร์ดอน

## เนื้อเรื่อง

## การผลิต

## คำตอบรับ
ในการออกอากาศต้นฉบับ "โฮเมอร์เดอะเฮเรติก"ติดอันดับที่ 36 ในสัปดาห์ของวันที่ 5–11 ตุลาคม ค.ศ. 1992 พร้อมเรตติง Nielsen ที่ 12.0 เทียบเท่ากับผู้ชมประมาณ 11.2 ล้านครัวเรือน ถือเป็นรายการที่มีเรตติงสูงเป็นอันดับ 2 ของเครือข่าย Fox ในสัปดาห์นั้น เป็นรองเพียง *[[Married... with Children|Married… with Children]]*

## อ้างอิง

## แหล่งข้อมูลอื่น

*
*
อูอัมบิล

**อูร์อัมบิล** () เป็น*[[ฆุม]]* (ตำบล) ในอำเภอศรีโสภณ จังหวัดบันทายมีชัย ประเทศกัมพูชา

## หมู่บ้าน

* แสสิน
* เคาโรฎาน
* เราง์มาสีน (រោងម៉ាស៊ីន)
* บรอหูต
* อูร์อัมบิล (អូរអំបិល)

## อ้างอิง
สำเภากษัตริย์สุลัยมาน

**สำเภากษัตริย์สุลัยมาน** เป็นบันทึกการเดินทางของคณะราชทูตเปอร์เซียที่ถูกส่งมายังกรุงศรีอยุธยาในปี ค.ศ. 1685 โดยชาห์สุไลยมานที่ 1 แห่งเปอร์เซีย (ครองราชย์ ค.ศ. 1666–1694) ชาห์แห่งอิหร่านซาฟาวิด บันทึกนี้เขียนโดยมูฮัมหมัด ราบี อิบนิ มูฮัมหมัด อิบราฮิม ซึ่งเป็นอาลักษณ์ประจำคณะราชทูต บันทึกนี้ให้ข้อมูลที่เป็นประโยชน์อย่างมากเกี่ยวกับประวัติศาสตร์และวัฒนธรรมของเปอร์เซียในภูมิภาคมหาสมุทรอินเดียทางตะวันออก นอกจากนี้ยังให้รายละเอียดมากมายเกี่ยวกับชุมชนเปอร์เซียในสยามในช่วงปลายศตวรรษที่ 17 อีกด้วย

## แปล
*  (An English translation of the *Safine-ye Solaymani* based on a manuscript housed at the British Museum. Contains notes and an introduction by the translator)

## บรรณานุกรม
* 
* 
* 

หมวดหมู่:วรรณกรรมเปอร์เซีย
หมวดหมู่:กรุงศรีอยุธยาในศตวรรษที่ 17
หมวดหมู่:ความสัมพันธ์ไทย–อิหร่าน
หมวดหมู่:ประวัติศาสตร์นิพนธ์ของประเทศไทย
โยเนโอะ อิชิอิ

**โยเนโอะ อิชิอิ** (, 10 ตุลาคม ค.ศ. 1929 – 12 กุมภาพันธ์ ค.ศ. 2010) เป็นนักประวัติศาสตร์ชาวญี่ปุ่นผู้เชี่ยวชาญการศึกษาเกี่ยวกับประเทศไทย

## ประวัติ
อิชิอิเกิดที่โตเกียว ประเทศญี่ปุ่น หลังจากได้รับคำแนะนำจากอาจารย์ในการเรียนภาษาไทย เขาก็เดินทางมายังประเทศไทย ที่นั่น เขาได้เข้าศึกษาที่จุฬาลงกรณ์มหาวิทยาลัย ในปี ค.ศ. 1958 ด้วยความรู้ด้านประวัติศาสตร์และศาสนาในภูมิภาคนี้ เขาจึงได้บวชเป็นพระภิกษุที่วัดบวรนิเวศวิหารเป็นเวลา 3 เดือน ต่อมาเขาดำรงตำแหน่งศาสตราจารย์ที่สมาคมชาติพันธุ์วิทยาญี่ปุ่นและมหาวิทยาลัยเมืองโอซากะ จากนั้นเขาได้เดินทางท่องเที่ยวไปยังประเทศต่าง ๆ เช่น กัมพูชา ลาว ไทย และเวียดนาม ซึ่งในแต่ละประเทศเขาได้ศึกษาเกี่ยวกับวัฒนธรรมของประเทศเหล่านั้น

เขาได้เข้าทำงานที่สถานเอกอัครราชทูตญี่ปุ่นประจำประเทศไทยเป็นเวลา 7 ปี ในปี ค.ศ. 1963 เขากลับมายังบ้านเกิดเพื่อเข้าทำงานที่กระทรวงการต่างประเทศ และอีกสองปีต่อมาได้รับการว่าจ้างโดยศูนย์เอเชียตะวันออกเฉียงใต้ศึกษา และเขาได้ดำเนินอาชีพทางวิชาการต่อมา ในปี ค.ศ. 1967 เขาได้เป็นศาสตราจารย์ที่นั่น และต่อมาได้เป็นผู้อำนวยการในปี ค.ศ. 1985 และเกษียณอายุในอีกห้าปีต่อมา ในช่วงเวลาดังกล่าว เขาเขียนและตีพิมพ์หนังสือ 5 เล่มชื่อ *The Computer Concordance to the Law of the Three Seals* และย้ายไปสอนที่สถาบันวัฒนธรรมเอเชียซึ่งเป็นส่วนหนึ่งของมหาวิทยาลัยโซเฟีย ซึ่งเขาสอนอยู่จนถึงปี ค.ศ. 1993 ในปีถัดมา เขาได้รับรางวัล Fukuoka Prize ในการประชุมสมาคมนักประวัติศาสตร์นานาชาติแห่งเอเชียครั้งที่ 13 ในปี ค.ศ. 1995 เขาได้ดำรงตำแหน่งประธานของมหาวิทยาลัยคันดะและได้รับเหรียญเกียรติยศพร้อมริบบิ้นสีม่วง และอีกห้าปีต่อมาก็ได้เป็นอาจารย์ที่มหาวิทยาลัยโซเฟีย

## อ้างอิง

หมวดหมู่:นักประวัติศาสตร์ชาวญี่ปุ่นในศตวรรษที่ 20
หมวดหมู่:นิสิตเก่าจุฬาลงกรณ์มหาวิทยาลัย
หมวดหมู่:บุคคลที่เสียชีวิตในปี พ.ศ. 2553
หมวดหมู่:บุคคลที่เกิดในปี พ.ศ. 2472
หมวดหมู่:นักประวัติศาสตร์ประเทศไทย
ซุยฮูหยิน

**ซุยฮูหยิน** มีชื่อในภาษาจีนกลางว่า **ชุยฟูเหริน** () เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง*[[สามก๊ก]]* (*ซานกั๋วเหยี่ยนอี้*) เป็นพระชายาของเล่าขำผู้เป็นอ๋องแห่งเป่ย์ตี้ (北地王 *เป่ย์ตี้หวาง*) และเป็นพระโอรสองค์ที่ 5 ของเล่าเสี้ยนจักรพรรดิแห่งรัฐจ๊กก๊ก

## ในนิยาย''สามก๊ก''
ซุยฮูหยินปรากฏเป็นตัวละครในนวนิยาย*สามก๊ก*ตอนที่ 118 ตามความในนวนิยาย*สามก๊ก* ภายหลังจากเล่าเสี้ยนพระบิดาของเล่าขำทรงยอมจำนนต่อเตงงายขุนพลของรัฐวุยก๊ก เล่าขำทรงทราบเรื่องนี้ก็กริ้วจัด จึงทรงถือพระแสงกระบี่เข้าวัง ซุยฮูหยินจึงทูลถามว่า "ไต้อ๋องวันนี้สีพระพักตร์ไม่ปกติ มีเรื่องอะไรหรือเพคะ" เล่าขำทรงตอบว่า "ทัพวุยใกล้มาถึงแล้ว พระบิดาก็ทรงยอมจำนนไปแล้ว ในวันพรุ่งนี้ทั้งเจ้าแผ่นดินและขุนนางจะออกไปยอมแพ้ แต่นี้ไปแผ่นดินจะสิ้นสูญ ข้าประสงค์จะตายก่อนเพื่อไปเข้าเฝ้าจักรพรรดิองค์ก่อนในปรโลก จะไม่ยอมคุกเข่าให้ผู้อื่น" ซุยฮูหยินจึงทูลว่า "ดีแล้ว! ดีแล้ว! เป็นการตายโดยควรแล้ว เมียขอตายก่อน ท่านอ๋องตายตามก็ไม่สาย" เล่าขำจึงตรัสถามว่า "เหตุใดเจ้าต้องตายด้วยเล่า" ซุยฮูหยินทูลตอบว่า "ท่านอ๋องตายเพื่อพระบิดา เมียตายเพื่อสามี ก็มีความหมายเช่นเดียวกัน เหตุใดต้องถามด้วยเล่า" ทูลจบแล้วซุยฮูหยินก็กระแทกศีรษะกับเสาจนเสียชีวิต เล่าขำจึงทรงสังหารพระโอรส 3 องค์ของพระองค์ แล้วตัดศีรษะซุยฮูหยินเสด็จเข้าไปในศาลบรรพชนของเล่าปี่ พระองค์กรรแสงด้วยความขมขื่นก่อนจะทรงกระทำอัตวินิบาตกรรม

## ข้อเท็จจริงทางประวัติศาสตร์
ในบทชีวประวัติเล่าเสี้ยนใน*[[สามก๊กจี่]]* (*ซานกั๋วจื้อ*) บันทึกว่าในวันเดียวกับที่เล่าเสี้ยนทรงจำนนต่อเตงงายในเดือนธันวาคม ค.ศ. 263 เล่าขำทรงโทมนัสที่จ๊กก๊กล่มสลาย จึงทรงสังหารพระชายาและพระโอรส จากนั้นจึงทรงกระทำอัตวินิบาตกรรม *สามก๊กจี่*ไม่ได้บันทึกว่าพระชายาของเล่าขำมีชื่อสกุลใด

## ในวัฒนธรรมประชานิยม
ในละครโทรทัศน์ปี พ.ศ. 2537 เรื่อง*[[สามก๊ก (ละครโทรทัศน์ พ.ศ. 2537)|สามก๊ก]]* ซุยฮูหยินรับบทโดยจฺว้าง ลี่ (壯麗)

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรษที่ 3). *[[สามก๊กจี่]]* (*ซันกั๋วจื้อ*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*), ตอนที่ 116.

หมวดหมู่:ตัวละครสมมติในยุคสามก๊ก
สมาคมพระคริสตธรรมญี่ปุ่น

**สมาคมพระคริสตธรรมญี่ปุ่น** (; ) เป็นองค์กรศาสนาคริสต์ไม่สังกัดนิกายซึ่งมีจุดมุ่งหมายเพื่อแปลและแจกจ่ายคัมภีร์ไบเบิลในประเทศญี่ปุ่น ก่อตั้งขึ้นในปี ค.ศ. 1937 ด้วยความช่วยเหลือจากสมาคมพระคริสตธรรมนานาชาติแห่งสก็อตแลนด์ ( National Bible Society of Scotland, NBSS, ปัจจุบันเรียกว่าสมาคมพระคริสตธรรมสก็อตแลนด์), สมาคมพระคริสตธรรมอเมริกา และสมาคมพระคริสตธรรมอังกฤษและต่างประเทศ

คัมภีร์ไบเบิลฉบับแปลเป็นภาษาญี่ปุ่นจำนวนประมาณ 2,390,000 เล่มได้รับการแจกจ่ายในประเทศญี่ปุ่นตั้งแต่ปี ค.ศ. 1945 ถึง ค.ศ. 1948 "ขบวนการแจกจ่ายคัมภีร์ไบเบิล 10 ล้านเล่ม" มีอิทธิพลในประเทศตั้งแต่ปี ค.ศ. 1949 ถึง ค.ศ. 1951

ในปี ค.ศ. 1969 สมาคมพระคริสตธรรมญี่ปุ่นกลายเป็นองค์กรที่บริหารโดยอิสระ ไม่แสวงหาการสนับสนุนทางการเงินจากสมาคมพี่น้องทางตะวันตกอีก สมาคมพระคริสตธรรมญี่ปุ่นระบุว่ามีการขายคัมภีร์ไบเบิลประมาณหนึ่งล้านเล่มในประเทศญี่ปุ่นในทุก ๆ ปี รวมถึงคัมภีร์ไบเบิลฉบับมังงะด้วย

## ดูเพิ่ม
*ศาสนาคริสต์ในประเทศญี่ปุ่น

## อ้างอิง

## แหล่งข้อมูลอื่น
*เว็บไซต์ทางการของสมาคมพระคริสตธรรมญี่ปุ่น 

หมวดหมู่:ศาสนาคริสต์ในประเทศญี่ปุ่น
สิโหน

**สิโหน** () เป็นกษัตริย์ของชาวอาโมไรต์ที่ถูกกล่าวถึงในคัมภีร์ฮีบรู เป็นกษัตริย์แห่งอัชทาโรทผู้ทรงปฏิเสธที่จะอนุญาตให้วงศ์วานอิสราเอลผ่านดินแดนของพระองค์ หนังสือกันดารวิถีบันทึกว่าสิโหนทรงถูกพิชิตโดยโมเสสและวงศ์วานอิสราเอลในยุทธการที่ยาฮาส กล่าวกันว่าพระองค์และโอกเป็นกษัตริย์ 2 พระองค์ที่โมเสสพิชิตได้ทางฟากตะวันออกของแม่น้ำจอร์แดน

## เรื่องราวในคัมภีร์ไบเบิล

หนังสือกันดารวิถีเล่าว่าเมื่อวงศ์วานอิสราเอลกำลังเดินทางอพยพมายังดินแดนด้านตะวันออกของแม่น้ำจอร์แดนใกล้กับเฮชโบน กษัตริย์สิโหนของชาวอาโมไรต์ปฏิบัติที่จะอนุญาตให้วงศ์วานอิสราเอลผ่านดินแดนของพระองค์:

:"แต่สิโหนไม่ยอมให้อิสราเอลผ่านดินแดนของพระองค์ พระองค์ทรงรวบรวมประชาชนทั้งหมดของพระองค์ยกออกสู้กับคนอิสราเอลในถิ่นทุรกันดาร และมารบกับคนอิสราเอลที่ยาฮาส และคนอิสราเอลได้สังหารพระองค์ด้วยคมดาบ และยึดแผ่นดินของพระองค์ตั้งแต่แม่น้ำอารโนนจนถึงแม่น้ำยับบอก ไกลไปจนถึงดินแดนคนอัมโมน..." ()

โมเสสจัดสรรดินแดนของสิโหนกษัตริย์แห่งเฮชโบนให้กับเผ่ากาดในระหว่างการจัดสรรดินแดนให้กับเผ่าต่าง ๆ ของวงศ์วานอิสราเอล ()

ในทำนองเดียวกัน วงศ์วานอิสราเอลได้ยึดดินแดนของโอก ชัยชนะสองครั้งนี้ทำให้วงศ์วานอิสราเอลได้ครอบครองดินแดนด้านตะวันออกของแม่น้ำจอร์แดนตั้งแต่แม่น้ำอารโนนจนถึงเชิงภูเขาเฮอร์โมน ชัยชนะเหล่านี้ซึ่งเป็นหนึ่งในการทัพที่ประสบความสำเร็จครั้งแรก ๆ ของวงศ์วานอิสราเอลได้กลายเป็นตำนานในหมู่วงศ์วานอิสราเอล และถูกกล่าวถึงหลายครั้งในคัมภีร์ฮีบรูในฐานะตัวอย่างต้นแบบของชัยชนะที่พระเจ้าทรงประทานให้ เช่นใน และ

## วิเคราะห์
นักประวัติศาสตร์คัมภีร์ไบเบิลโจเอล เอส. บาเดน (Joel S. Baden) ได้กล่าวถึงความคล้ายคลึงระหว่างการเผชิญหน้ากับสิโหน และการเผชิญหน้าก่อนหน้ากับกษัตริย์ของเอโดม () เช่นเดียวกับความคู่ขนานในภายหลัง (-3:1)

## อ้างอิง

## แหล่งข้อมูลอื่น
*

หมวดหมู่:บุคคลจากหนังสือกันดารวิถี
หมวดหมู่:กษัตริย์ในโทราห์
หมวดหมู่:การสังหารหมู่ในคัมภีร์ไบเบิล
โจว กวั้นยฺหวี่

**โจว กวั้นยฺหวี่** (, ออกเสียง ; เกิด 30 พฤษภาคม ค.ศ. 1999) เป็นนักแข่งรถชาวจีน ปัจจุบันเป็นนักขับสำรองในการแข่งขันฟอร์มูลาวันให้แก่คาดิลแลค โจวเข้าร่วมการแข่งขันฟอร์มูลาวันตั้งแต่ฤดูกาล  ถึง  โดยเขาเป็นนักขับชาวจีนเพียงคนเดียวในประวัติศาสตร์ที่เข้าร่วมการแข่งขันฟอร์มูลาวัน

โจวเกิดที่เซี่ยงไฮ้ และเริ่มแข่งรถคาร์ตเมื่ออายุแปดขวบ ก่อนที่เขาจะย้ายไปที่เมืองเชฟฟีลด์ใน ค.ศ. 2012 เพื่อเข้าแข่งขันในรายการนานาชาติ เขาเลื่อนขึ้นสู่การแข่งขันฟอร์มูลาเยาวชนใน ค.ศ. 2014 โดยเขาได้อันดับรองชนะเลิศในการแข่งขันอิตาเลียนเอฟโฟร์ ฤดูกาล 2015 กับเปรมา เขาเข้าแข่งขันฟอร์มูลาทรีชิงแชมป์ยุโรปด้วยกันสามฤดูกาล และเป็นนักขับเพื่อการพัฒนาของเทคชีตาห์ในการแข่งขันฟอร์มูลาอี ฤดูกาล 2017–18 โจวเข้าแข่งขันเอฟไอเอฟอร์มูลาทูแชมเปียนชิปตั้งแต่ฤดูกาล 2019 ถึง 2021 กับเวอร์ชูโอซี โดยเขาได้อันดับที่สามในการชิงแชมป์ฤดูกาลสุดท้าย

โจวเป็นสมาชิกแฟร์รารีไดรเวอร์อะแคเดมีตั้งแต่ ค.ศ. 2014 ถึง 2018 และอาลปีนอะแคเดมี หรือเดิมชื่อคือเรอโนสปอร์ตอะแคเดมีตั้งแต่ ค.ศ. 2019 ถึง 2021 โดยเขาเข้าร่วมฟอร์มูลาวันในฐานะนักขับทดสอบให้แก่เรอโนและอาลปีนในฤดูกาล  และ  ตามลำดับ โจวเซ็นสัญญากับอัลฟาโรเมโอในฤดูกาล  คู่กับ วัลต์เตริ โบตตัส และสะสมคะแนนแรกของเขาในการแข่งขันเปิดตัวที่บาห์เรน เขารักษาที่นั่งได้ต่อในฤดูกาล  และสะสมคะแนนเพิ่มขึ้นอีกในการแข่งขันกรังด์ปรีซ์ที่ออสเตรเลีย สเปน และกาตาร์ เขาอยู่ต่อกับทีมที่ปรับภาพลักษณ์ใหม่เป็นเซาเบอร์ในฤดูกาล  ซึ่งเขาเป็นนักขับคนเดียวที่ทำคะแนนให้แก่ทีมกับรถรุ่นซี44 ที่กาตาร์กรังด์ปรีซ์ ก่อนที่เขาจะออกจากทีมหลังสิ้นสุดฤดูกาล โดยมีผลงานตลอดอาชีพเป็นรอบเร็วที่สุดครั้ง และคะแนนชิงแชมป์โลก  คะแนน โจวเข้าร่วมเป็นนักขับสำรองของแฟร์รารีในฤดูกาล  และคาดิลแลคในฤดูกาล 

## สถิติการแข่งรถคาร์ต
### สรุปอาชีพนักแข่งรถคาร์ต

## สถิติการแข่งรถ
### สรุปอาชีพนักแข่งรถ

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถชาวจีน
หมวดหมู่:นักแข่งรถสูตรหนึ่งชาวจีน
แอร์มอนเตเนโกร

**แอร์มอนเตเนโกร** () เป็นสายการบินประจำชาติมอนเตเนโกร ที่มีฐานการบินหลักที่ท่าอากาศยานพอดกอรีตซาโดยให้บริการเที่ยวบินสู่จุดหมายปลายทาง 16 แห่งในยุโรปและเอเชีย สายการบินก่อตั้งขึ้นในช่วง 2021 โดยรัฐบาลมอนเตเนโกร แอร์มอนเตเนโกรเริ่มดำเนินงานอย่างเป็นทางการในเดือนมิถุนายน ค.ศ. 2021

## ประวัติ
### มอนเตเนโกรแอร์ไลน์

มอนเตเนโกรแอร์ไลน์ได้ก่อตั้งขึ้นเมื่อวันที่ 24 ตุลาคม ค.ศ. 1994 โดยรัฐบาลสาธารณรัฐมอนเตเนโกร สายการบินได้สั่งซื้อเครื่องบินลำแรกในปี 1996 โดยเป็นฟอกเกอร์ 28 เอ็มเค4000 ชื่อ "ลอฟเชิน" ซึ่งได้ดำเนินเที่ยวบินพาณิชย์เที่ยวแรกระหว่างพอดกอรีตซาและบารี ประเทศอิตาลีเมื่อวันที่ 7 พฤษภาคม ค.ศ. 1997 เวลา 10:30น. ในเดือนเมษายน ค.ศ. 2000 สายการบินได้เข้าร่วมเป็นสมาชิกสมาคมขนส่งทางอากาศระหว่างประเทศ (ไออาตา) สายการบินยังรับมอบฟอกเกอร์ 100 ลำแรกในเดือนมิถุนายน สายการบินเข้าร่วมโครงการอมาเดอุสซีอาร์เอสเมื่อวันที่ 5 มีนาคม ค.ศ. 2003 ในปี 2004 นักบินของมอนเตเนโกรแอร์ไลน์เป็นคนแรกในภูมิภาคนี้ที่ได้รับใบรับรอง IIIA ในเดือนสิงหาคม 2016 มีรายงานว่าบัญชีที่เป็นของสายการบินถูกอายัดหลังจากที่สายการบินไม่ปฏิบัติตามคำตัดสินของศาลเกี่ยวกับการชำระหนี้ให้กับผู้ประกอบการสนามบินของประเทศ มอนเตเนโกรแอร์ไลน์มีหนี้บริษัทมากกว่า 15 ล้านเหรียญสหรัฐ

ในเดือนธันวาคม ค.ศ. 2020 รัฐบาลมอนเตเนโกรได้ประกาศปิดสายการบินและชำระบัญชีในอีกไม่กี่สัปดาห์ข้างหน้า โดยระบุว่ามีการบริหารจัดการที่ผิดพลาดและสะสมขาดทุนมาหลายปี หลังจากนั้นไม่นาน สายการบินก็ประกาศว่าจะยุติการให้บริการทั้งหมดตั้งแต่วันที่ 26 ธันวาคม ค.ศ. 2020 เป็นต้นไป 

### แอร์มอนเตเนโกร
เมื่อวันที่ 29 ธันวาคม ค.ศ. 2020 รัฐมนตรีมลาเดน โบยานิชประกาศว่าสายการบินมอนเตเนโกรจะมีการจัดระเบียบองค์กรใหม่และแทนที่ด้วยบริษัทใหม่ชื่อ *ทูมอนเตเนโกร* สายการบินประจำชาติมอนเตเนโกรแห่งใหม่ ขั้นตอนการชำระบัญชีของมอนเตเนโกรแอร์ไลน์จะมีค่าใช้จ่ายประมาณ 50 ล้านยูโร แต่เป็นสิ่งที่หลีกเลี่ยงไม่ได้ เพราะได้มีการตัดสินว่ากฎหมายการลงทุนสาธารณะในสายการบินแห่งชาติที่บังคับใช้ในปี 2019 นั้นผิดกฎหมาย 

บริษัทใหม่นี้เปิดตัวอย่างเป็นทางการเมื่อวันที่ 2 มีนาคม ค.ศ. 2021 ต่อมาในเดือนเมษายน มีรายงานว่ารัฐบาลมอนเตเนโกรได้ใช้ชื่ออย่างเป็นทางการว่า "แอร์มอนเตเนโกร" และสายการบินจะให้บริการเครื่องบินเอ็บราเออร์ อี195 จำนวน 2 ลำ ซึ่งรับต่อมาจากมอนเตเนโกรแอร์ไลน์เดิม เมื่อวันที่ 10 มิถุนายน ค.ศ.2021 ยาคอฟ มิลาโตวิช รัฐมนตรีว่าการกระทรวงพัฒนาเศรษฐกิจของประเทศมอนเตเนโกรในขณะนั้น ได้เดินทางไปเยือนประเทศเซอร์เบีย โดยเป็นผู้โดยสารคนหนึ่งในเที่ยวบินพาณิชย์เที่ยวแรกของแอร์มอนเตเนโกรไปยังท่าอากาศยานนิโคลา เทสลาในเบลเกรด

## จุดหมายปลายทาง
ณ เดือนมีนาคม ค.ศ. 2025 แอร์มอนเตเนโกรให้บริการเที่ยวบินสู่จุดหมายปลายทางต่าง ๆ ดังต่อไปนี้:

## ฝูงบิน
[thumb|[เอ็มบราเออร์ อี195 ของแอร์ใอนเตเนโกร]]
### ฝูงบินปัจจุบัน
ณ เดือนมีนาคม ค.ศ. 2025 แอร์มอนเตเนโกรมีเครื่องบินประจำการในฝูงบินดังนี้:

แอร์มอนเตเนโกรมีอายุฝูงบินเฉลี่ย 15.4 ปี

### ฝูงบินในอดีต
แอร์มอนเตเนโกรเคยให้บริการเครื่องบินดังต่อไปนี้:

## อ้างอิง

## แหล่งข้อมูลอื่น

*
หมวดหมู่:สายการบินประจำชาติ
หมวดหมู่:สายการบินสัญชาติมอนเตเนโกร
หมวดหมู่:สายการบินที่ก่อตั้งในปี พ.ศ. 2564
หมวดหมู่:บริษัทมอนเตเนโกรที่ก่อตั้งในปี พ.ศ. 2564
ทัวร์ ออฟ ไทยแลนด์ 2023

**ทัวร์ ออฟ ไทยแลนด์ 2023 ชิงถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี** เป็นการแข่งขันจักรยานทางไกลจัดขึ้นระหว่างวันที่ 1 ถึง 6 เมษายน พ.ศ. 2566 โดยเส้นทางเริ่มจากจังหวัดกาญจนบุรี ผ่านจังหวัดอ่างทอง จังหวัดสุพรรณบุรี จังหวัดพระนครศรีอยุธยา จังหวัดลพบุรี จังหวัดสระบุรี จังหวัดนครราชสีมา จังหวัดปราจีนบุรี จังหวัดสระแก้ว จังหวัดจันทบุรี และไปสิ้นสุดที่จังหวัดระยอง การแข่งขันเป็นส่วนหนึ่งของยูซีไอเอเชียทัวร์ 2023 ระดับ 2.1

## ทีม
มี 15 ทีมเข้าร่วมการแข่งขัน ประกอบด้วย 9 ทีมจากยูซีไอคอนติเนนตัลทีม และ 6 ทีมชาติ

**ยูซีไอคอนติเนนตัลทีม (UCI Continental Teams)** 

* ไทยแลนด์ คอนติเนนตัล ไซคลิง ทีม
* ตรังกานู โพลีกอน ไซคลิง ทีม
* รู้ใจ ออนไลน์ อินชัวรันส์
* เจซีแอล ทีม อูเคียว
* อัลมาเตอ อัสตานา มอเตอส์
* แกรนท์ ธอร์นตัน ไซคลิง ทีม
* เซนต์จอร์จ คอนติเนนตัล ไซคลิง ทีม
* เซเว่นอีเลฟเว่น คลิปป์-แอร์ 21 บาย โรดไบก์ ฟิลิปปินส์
* แอลเอ็กซ์ ไซคลิง ทีม

**ทีมชาติ** 

* ไทย
* อินโดนีเซีย
* มาเลเซีย
* สิงคโปร์
* เกาหลีใต้
* ไต้หวัน

## เส้นทาง

## สเตจ
### สเตจที่ 1
;1 เมษายน พ.ศ. 2566 – จังหวัดกาญจนบุรี ไป จังหวัดกาญจนบุรี 

### สเตจที่ 2
;2 เมษายน พ.ศ. 2566 – จังหวัดกาญจนบุรี ไป จังหวัดพระนครศรีอยุธยา 

### สเตจที่ 3
;3 เมษายน พ.ศ. 2566 – จังหวัดพระนครศรีอยุธยา ไป อุทยานแห่งชาติเขาใหญ่ 

### สเตจที่ 4
;4 เมษายน พ.ศ. 2566 – อุทยานแห่งชาติเขาใหญ่ ไป อำเภออรัญประเทศ 

### สเตจที่ 5
;5 เมษายน พ.ศ. 2566 – อำเภออรัญประเทศ ไป จังหวัดจันทบุรี 

### สเตจที่ 6
;6 เมษายน พ.ศ. 2566 – จังหวัดจันทบุรี ไป จังหวัดระยอง 

## ตารางผู้ชนะในแต่ละประเภท

## สรุปอันดับในแต่ละประเภท
### ผู้นำเวลารวม

### ผู้นำคะแนนรวม

### นักปั่นยอดเยี่ยมอาเซียน

### เจ้าภูเขา

### เวลารวมประเภททีม

## อ้างอิง

## แหล่งข้อมูลอื่น
* 
* Tour of Thailand 2023 – Result

หมวดหมู่:ทัวร์ ออฟ ไทยแลนด์
หมวดหมู่:ยูซีไอเอเชียทัวร์
หมวดหมู่:กีฬาไทยในปี พ.ศ. 2566
หมวดหมู่:การแข่งขันกีฬาในจังหวัดกาญจนบุรี
หมวดหมู่:การแข่งขันกีฬาในจังหวัดอ่างทอง
หมวดหมู่:การแข่งขันกีฬาในจังหวัดสุพรรณบุรี
หมวดหมู่:การแข่งขันกีฬาในจังหวัดพระนครศรีอยุธยา
หมวดหมู่:การแข่งขันกีฬาในจังหวัดลพบุรี
หมวดหมู่:การแข่งขันกีฬาในจังหวัดสระบุรี
หมวดหมู่:การแข่งขันกีฬาในจังหวัดนครราชสีมา
หมวดหมู่:การแข่งขันกีฬาในจังหวัดปราจีนบุรี
หมวดหมู่:การแข่งขันกีฬาในจังหวัดสระแก้ว
หมวดหมู่:การแข่งขันกีฬาในจังหวัดจันทบุรี
หมวดหมู่:การแข่งขันกีฬาในจังหวัดระยอง
ระบอบสหพันธรัฐในสหรัฐ

ในประเทศสหรัฐอเมริกา ระบบสหพันธรัฐคือการแบ่งอำนาจตามรัฐธรรมนูญระหว่างรัฐบาลกลางและรัฐต่างๆของสหรัฐอเมริกา ตั้งแต่การก่อตั้งประเทศไปจนถึงยุค สงครามกลางเมืองอเมริกา สิ้นสุดลง อำนาจต่างๆของรัฐได้ถูกปรับเปลี่ยนเข้าสู่รัฐบาลกลาง ทำให้เกิดความก้าวหน้าของระบบสหพันธรัฐแบบคู่และการทำงานร่วมกันและ ระบบสหพันธรัฐแบบใหม่ (New Federalism)
## ระบบสหพันธรัฐช่วงแรก
ระบบสหพันธรัฐ เป็นรูปแบบหนึ่งขององค์กรและโครงสร้างทางการเมืองที่แยกระหว่างรัฐและระบบศูนย์รวมรัฐห้เป็นหนึ่ง โดยกำหนดอำนาจการตัดสินใจในระดับต่างๆ เพื่อให้เกิดความเป็นอิสระทางการเมืองในระดับหนึ่งในโครงสร้างที่ครอบคลุม ระบบสหพันธรัฐเป็นแนวทางแก้ปัญหาทางการเมืองสำหรับปัญหาต่างๆ ที่เกิดขึ้นจากบทบัญญัติแห่งสมาพันธรัฐ ซึ่งให้สิทธิในทางปฏิบัติแก่รัฐบาลสมาพันธรัฐเพียงเล็กน้อย ตัวอย่างเช่น บทบัญญัติดังกล่าวอนุญาตให้รัฐสภาแห่งสมาพันธรัฐมีอำนาจในการลงนามในสนธิสัญญาและประกาศสงคราม แต่ไม่สามารถขึ้นภาษีเพื่อจ่ายให้กองทัพได้ และการตัดสินใจที่สำคัญทั้งหมดต้องได้รับคะแนนเสียงเป็นเอกฉันท์

หมวดหมู่:ระบอบสหพันธรัฐ
รีเบคกา โรเมน

**รีเบคก้า เอลี โอ’คอนเนลล์** (  , ; ต่อมาเป็น **โรเมน-สตามอส**; เกิด 6 พฤศจิกายน ค.ศ. 1972) เป็นนักแสดงและอดีตนางแบบชาวอเมริกัน เธอเป็นที่รู้จักจากบท มิสทีค ในไตรภาคดั้งเดิม (ค.ศ. 2000–2006) ของภาพยนตร์เรื่อง ''X-เม็น'' รวมถึงบท โจแอน ในเรื่อง *[[The Punisher (2004 film)|The Punisher]]* (ค.ศ. 2004) ซึ่งทั้งสองเรื่องดัดแปลงมาจากมาร์เวลคอมิกส์ เธอยังได้รับบทนำคู่ของลอเร แอช และลิลี วัตส์ ใน *[[Femme Fatale (ภาพยนตร์ ค.ศ. 2002)|Femme Fatale]]* (ค.ศ. 2002) รวมถึงรับบท อูนา ชิน-ไรลีย์ ในเรื่อง *[[Star Trek: Discovery]]* (ค.ศ. 2019) และ *[[Star Trek: Strange New Worlds]]* (ค.ศ. 2022–ปัจจุบัน)  

เธอยังมีบทบาทสำคัญในฐานะ อเล็กซิส มีด ในซีรีส์ของช่องเอบีซีเรื่อง *[[Ugly Betty]]* และรับบทอีฟ แบร์ด ในซีรีส์ของช่องทีเอ็นทีเรื่อง *[[The Librarians (ซีรีส์โทรทัศน์ ค.ศ. 2014)|The Librarians]]* รวมถึงให้เสียงพากย์ลัวส์ เลน ในจักรวาลภาพยนตร์แอนิเมชันของดีซีคอมิกส์ และเป็นพิธีกรของรายการแข่งขันเรียลลิตี้ *[[Skin Wars]]*

## อ้างอิง

## แหล่งข้อมูลอื่น

*
*

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2515
หมวดหมู่:จักรวาลภาพยนตร์มาร์เวล
เพชฌฆาตมหากาฬ

***เพชฌฆาตมหากาฬ*** เป็นภาพยนตร์แอ็กชันแนวศาลเตี้ยออกฉายในปี ค.ศ. 2004 ดัดแปลงจากตัวละครชื่อเดียวกันของมาร์เวลคอมิกส์ กำกับโดย โจนาธาน เฮนส์เลห์ ซึ่งเป็นผลงานกำกับครั้งแรกของเขา และร่วมเขียนบทกับ ไมเคิล ฟรานซ์ นำแสดงโดย โธมัส เจน ในบทแอนติฮีโร แฟรงก์ คาสเซิล และ จอห์น ทราโวลตา ในบท ฮาวเวิร์ด เซนต์ หัวหน้าอาชญากรผู้สั่งสังหารครอบครัวของคาสเซิล

เนื้อหาและโครงเรื่องของภาพยนตร์เรื่องนี้ดัดแปลงจากหนังสือการ์ตูนเรื่อง *The Punisher: Year One* ค.ศ. 1994 ที่เขียนโดยแดน แอบเนตต์ และแอนดี แลนนิง รวมถึงหนังสือการ์ตูนชุด *[[Welcome Back, Frank]]* ค.ศ. 2000–01 ที่เขียนโดยการ์ธ เอนนิส โดยมีบางฉากที่ได้รับแรงบันดาลใจจากเรื่องอื่น ๆ ของเดอะ พันนิชเชอร์ เช่น *[[Marvel Preview]] Presents: The Punisher* #2, *Marvel Super Action Featuring: The Punisher* #1, *[[The Punisher War Zone]]* และ *[[The Punisher War Journal]]* ภาพยนตร์เรื่องนี้ถ่ายทำในแทมปา รัฐฟลอริดา และพื้นที่โดยรอบในช่วงกลางถึงปลายปี ค.ศ. 2003 และจัดจำหน่ายโดยไลออนส์เกต ฟิล์มส์ในอเมริกาเหนือ โดยมีอาร์ทิซัน เอ็นเตอร์เทนเมนต์ซึ่งเคยจำหน่ายภาพยนตร์ฉบับ ค.ศ. 1989 ในรูปแบบดีวีดี ร่วมให้ทุนและร่วมจัดจำหน่ายกับไลออนส์เกต อาร์ทิซันยังมีซัมมิท เอ็นเตอร์เทนเมนต์เป็นตัวแทนขายในระดับนานาชาติ และโคลัมเบีย ไตรสตาร์ ฟิล์ม ดิสทริบิวเตอร์ส อินเตอร์เนชันนัลได้สิทธิ์จำหน่ายในทุกพื้นที่นอกอเมริกาเหนือ ยกเว้นบางประเทศในเอเชียตะวันออกเฉียงใต้ ตะวันออกกลาง อินเดีย และจีน โจนาธาน เฮนส์เลห์ตกลงกำกับภาพยนตร์เรื่องนี้ระหว่างขั้นตอนพัฒนา แม้จะมีข้อพิพาทกับมาร์เวลสตูดิโอส์ ถือเป็นผลงานกำกับครั้งแรกของเขา

ไลออนส์เกต ฟิล์มส์ ฉาย *เดอะ พันนิชเชอร์* เมื่อวันที่ 16 เมษายน ค.ศ. 2004 ภาพยนตร์ทำรายได้ 13 ล้านดอลลาร์ในสหรัฐอเมริกาช่วงเปิดตัวสุดสัปดาห์แรก และทำรายได้รวม 54.7 ล้านดอลลาร์ เทียบกับงบประมาณ 33 ล้านดอลลาร์ อย่างไรก็ตาม ภาพยนตร์ได้รับคำวิจารณ์ในแง่ลบโดยรวม มาร์เวลคอมิกส์และไลออนส์เกตเริ่มพัฒนาภาคต่อชื่อ *The Punisher 2* แต่ต่อมากลายเป็นภาพยนตร์ฉบับสร้างใหม่ในปี ค.ศ. 2008 ชื่อ ** หลังจากที่โทมัส เจนและโจนาธาน เฮนส์เลห์ถอนตัวจากโครงการเนื่องจากความขัดแย้งด้านความคิดสร้างสรรค์ ภาพยนตร์เรื่องนี้ถือเป็นผลงานสุดท้ายของอาร์ทิซัน เอ็นเตอร์เทนเมนต์ที่เข้าฉายในโรงภาพยนตร์

## อ้างอิง

## แหล่งข้อมูลอื่น

* ''The Punisher'' at Marvel.com
* 
* 

หมวดหมู่:ภาพยนตร์อเมริกันที่ออกฉายในปี พ.ศ. 2547
หมวดหมู่:ภาพยนตร์โลดโผนอเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์เปิดตัวผู้กำกับในปี พ.ศ. 2547
เภนียต

**เภนียต**  () เป็น*[[ฆุม]]* (ตำบล) ในอำเภอศรีโสภณ จังหวัดบันทายมีชัย ประเทศกัมพูชา

## หมู่บ้าน

* กันทวต (កន្ទួត)
* กัมพรีง (កំព្រីង)
* เภนียต
* เนียกถา (អ្នកថា)
* เถม็ย (ថ្មី)
* บังระฮ์ (បង្រះ)
* สาลาเกรา (សាលាក្រៅ)

## อ้างอิง
ฉินหฺวางเต่า

**ฉินหฺวางเต่า** () เป็นเมืองท่าบนชายฝั่งทางตอนเหนือของมณฑลเหอเป่ย์ ประเทศจีน โดยมีฐานะเป็นนครระดับจังหวัด ห่างจากนครปักกิ่งไปทางทิศตะวันออกประมาณ  ติดกับทะเลปั๋วไห่ ซึ่งเป็นอ่าวที่อยู่ด้านในสุดของทะเลเหลือง จากการสำรวจสำมะโนประชากรแห่งชาติใน ค.ศ. 2020 พบว่ามีประชากร 3,136,879 คน โดยมีประชากร 1,881,047 คนอาศัยอยู่ในเขตเมือง ซึ่งประกอบด้วย 4 เขต

สนามกีฬาโอลิมปิกฉินหฺวางเต่าถูกใช้เป็นสนามแข่งขันฟุตบอลแห่งหนึ่งในโอลิมปิกฤดูร้อน 2008

## เขตการปกครอง

## อ้างอิง

## แหล่งข้อมูลอื่น
* 
* เว็บไซต์เทศบาลนครฉินหฺวางเต่า
* แผนที่ประวัติศาสตร์ของกองทัพสหรัฐ ฉินหฺวางเต่าและเป่ย์ไต้เหอ ค.ศ. 1944


หมวดหมู่:นครในมณฑลเหอเป่ย์
หมวดหมู่:เขตการปกครองระดับจังหวัดของมณฑลเหอเป่ย์
ราม (บุคคลในคัมภีร์ไบเบิล)

**ราม** (;  *Rām*) เป็นบุคคลในคัมภีร์ฮีบรู เป็นบุตรชายของเฮสโรนและเป็นบรรพบุรุษของดาวิด ลำดับพงศ์พันธ์ุและทายาทของรามมีบันทึกใน 1 พงศาวดาร 2:9-10 และในหนังสือนางรูธ 4:19 ในพันธสัญญาใหม่ ชื่อของรามถูกระบุด้วยชื่อ "**อาราม**" (; ) และ "**อารนี**" (; ).

## เรื่องเล่าในคัมภีร์ไบเบิล
รามถูกกล่าวถึงเฉพาะในลำดับพงศ์พันธ์ุ เราจึงไม่แทบไม่ทราบข้อมูลเกี่ยวกับรามนอกเหนือจากความสัมพันธ์ทางเครือญาติกับผู้อื่น

ตัวอย่างเช่นในรูธ 4:19 กล่าวถึงสายตระกูลของเปเรศ ระบุว่า "เฮสโรนเป็นบิดาของราม รามเป็นบิดาของอัมมีนาดับ"

บิดาของรามคือเฮสโรน เป็นหนึ่งในผู้สืบเชื้อสายดั้งเดิมของยาโคบที่มาอาศัยในอียิปต์ ดังนั้น รามจึงน่าจะเกิดและเติบโตในอียิปต์ก่อนช่วงการอพยพ

ภายหลังในพันธสัญญาใหม่ รามถูกกล่าวถึงในลำดับพงศ์พันธุ์ทั้งในพระวรสารนักบุญมัทธิวและพระวรสารนักบุญลูกาเพื่อบอกถึงต้นตระกูลของพระเยซู รามถูกกล่าวถึงในมัทธิว 1:3-4 และลูกา 3:33

พี่ชายของรามชื่อเยราเมเอล ก็ตั้งชื่อบุตรหัวปีของตนว่าราม

## อ้างอิง

หมวดหมู่:เผ่ายูดาห์
หมวดหมู่:บุคคลจากหนังสือพงศาวดาร
หมวดหมู่:บุคคลจากหนังสือนางรูธ
พระพนลา

**พระพนลา** () เป็น*[[สังกัต]]* (ตำบล) ในอำเภอศรีโสภณ จังหวัดบันทายมีชัย ประเทศกัมพูชา

## หมู่บ้าน

* ฉัก (ឆក)
* ภูมิมวย (ភូមិមួយ)
* ภูมิบี (ភូមិបី)
* ภูมิบวน (ភូមិបួន)
* แพรฤสสี (ព្រៃឬស្សី)
* พระพนลา (ព្រះពន្លា)
* กบาลสพาน (ក្បាលស្ពាន)

## อ้างอิง